钦定古今图书集成/明伦汇编/氏族典/第224卷 > 《廖用贤尚友录》 > 阳虎
## 钦定古今图书集成/明伦汇编/氏族典/第224卷 > 《廖用贤尚友录》 > 阳虎

按《左传》定公八年，季寤公鉏极、公山不狃皆不得志
于季氏，叔孙辄无宠于叔孙氏，叔仲志不得志于鲁，
故五人因阳虎。阳虎欲去三桓，以季寤更季氏，以叔
孙辄更叔孙氏，己更孟氏。冬十月，阳虎伐孟氏，战于
棘下，阳氏败。阳虎说甲如公宫，取宝玉大弓以出，入
于讙阳关以叛。九年夏，阳虎归宝玉大弓。书曰：“得器
用也。凡获器用曰得，得用焉曰获。”六月，阳虎奔晋。